projecte-aina/dolly3k_ca huggingface dataset:
Pregunta: Què he de fer si no estic d'acord amb un amic, company de feina o familiar en alguna cosa que m'apassiona, com la política? 
Resposta: Veure les coses de forma diferent que una altra persona amb qui interactues habitualment o, fins i tot, algú que t'importa pot ser complicat. També pot ser meravellós. Cada persona d'aquest món és diferent i les seves creences es basen en la seva cultura, la criança que hagin tingut, les experiències personals, l'educació que hagin rebut, l'entorn en què viuen, etc. És important reconèixer-ho i escoltar de veritat el punt de vista de l'altra persona. En molts casos, quan una diferència d'opinió s'agreuja, és perquè una o totes dues persones implicades no han escoltat o respectat l'altra. Si et tanques en banda, ets pots perdre l'oportunitat d'aprendre alguna cosa nova.
Si totes dues parts segueixen en desacord i no es tracta d'una cosa totalment contrària a les teves creences, cultura o ètica, tampoc passa res. Accepta el desacord i deixa-ho córrer. La vida és massa curta per enfadar-se amb persones que t'importen només perquè no coincidiu en un tema.
Pregunta: Què cal fer per perdre pes? 
Resposta: La resposta general és menjar menys i fer més exercici. De fet, es tracta més d'una qüestió psicològica que de tenir els coneixements.
Per perdre pes, cal crear un patró mental que es pugui seguir. Per exemple, mig quilogram de greix té 3500 calories, i una persona ha de reduir de la dieta aquesta mateixa quantitat per tal de perdre mig quilogram de pes.
Un altre factor important és aconseguir el suport de la família i dels amics. Rebre ànims de les persones properes fa que el procés sigui més fàcil i natural.
Controlar el pes és un dels reptes psicològics als quals moltes persones s'enfronten en algun moment. Crea un pla per minimitzar el repte psicològic i segueix-lo.
Pregunta: Quin dels nombres següents és un nombre irracional: -200, -1.5, -1, 0, 1, 1.5, 200, pi, e, arrel quadrada (-1)?
Resposta: L'arrel quadrada de -1 és un nombre irracional.
Pregunta: Què passaria si corregués descalç? És bo?
Resposta: Córrer descalç tendeix a desplaçar el punt d'impacte del peu cap a la part anterior de la planta, en lloc de cap al taló, com sol passar amb el calçat. Hi ha proves que demostren que aquest patró de trepitjada davantera pot reduir el risc de moltes lesions relacionades amb l'exercici de córrer. No obstant això, córrer descalç també és més dolorós, sobretot en terrenys accidentats o freds. Per això, la majoria de la gent opta per córrer amb calçat.
Pregunta: Quines són algunes de les raons per les quals pots arribar tard a una festa? 
Resposta: Trànsit, sortir tard de la feina, haver de parar a fer benzina.
Pregunta: Què és un locus (en genòmica)?
Resposta: En genètica i genòmica, un locus és una posició específica i fixa en un cromosoma on es localitza un gen o un marcador genètic concret. Cada cromosoma conté molts gens, i cadascun d'ells ocupa una posició o locus diferent; en els éssers humans, el nombre total de gens codificadors de proteïnes en un conjunt haploide complet de 23 cromosomes s'estima entre 19.000 i 20.000.

Els gens poden tenir múltiples variants conegudes com a al·lels, i també pot dir-se que un al·lel resideix en un locus concret. Les cèl·lules diploides i poliploides, els cromosomes de les quals tenen el mateix al·lel en un locus determinat, es denominen homocigòtiques respecte a aquest locus, mentre que les que tenen al·lels diferents en un locus determinat es denominen heterocigòtiques. La llista ordenada de loci coneguts per a un genoma concret es denomina mapa genètic. El mapatge genètic és el procés de determinar el locus o loci específics responsables de produir un fenotip o un tret biològic concret. El mapatge d'associació, també conegut com a "mapatge de desequilibri de lligament", és un mètode de mapatge de loci de trets quantitatius (QTL) que aprofita el desequilibri de lligament històric per relacionar fenotips (característiques observables) amb genotips (la constitució genètica dels organismes), i descobrir així associacions genètiques.
Pregunta: En què es diferencien el beisbol i el criquet?
Resposta: El beisbol i el criquet poden considerar-se esports de bat i pilota, però en realitat difereixen significativament en diversos plans.
El camp de joc: el camp de beisbol té forma de diamant, mentre que el de criquet té forma ovalada. El camp de criquet també és més gran que el de beisbol.
El nombre de jugadors: en el beisbol, cada equip té nou jugadors en el camp, mentre que en el criquet n’hi ha onze de cada equip.
L’equipament: els jugadors de beisbol utilitzen un bat rodó, mentre que els jugadors de criquet utilitzen un bat pla amb un mànec llarg. A més, la pilota de criquet és més petita (22,4 -22,9 cm de circumferència) que la de beisbol (22,9 - 23,5 cm de circumferència).
La puntuació: en el beisbol, un equip fa una carrera cada vegada que un dels seus jugadors completa un circuit complet de bases, mentre que en el criquet un equip aconsegueix carreres colpejant la pilota i després corrent d'un costat a un altre entre dos conjunts de wickets.
Pregunta: Fes una llista de coses per dur a un pícnic a la platja.
Resposta: A un pícnic a la platja, has de portar els següents elements: protector solar, ulleres de sol, tovalloles de platja, un para-sol, cadires de platja plegables, una nevera, begudes, gel, entrepans, patates fregides i salsa.
Pregunta: Per què els jugadors s'empastifen els ulls de negre?

Resposta: Les taques negres en els ulls redueixen l'efecte encegador de la llum solar quan es mira cap al sol o es colpeja la pilota.
Pregunta: Quantes mans té l'ésser humà? 
Resposta: Els éssers humans sense defectes genètics ni lesions importants en les extremitats tenen dues mans. No obstant això, un número molt reduït de persones té zero, una o tres mans.
Pregunta: Què és el correu electrònic?
Resposta: El correu electrònic és una forma de comunicació electrònica que es distribueix entre ordinadors a través de xarxes tancades i obertes. Internet és la xarxa més utilitzada per a la comunicació per correu electrònic. Els serveis de correu electrònic més populars són Gmail, Outook, Protonmail i Yahoo mail. Les principals empreses del Fortune 500 utilitzen la comunicació per correu electrònic d'una forma o una altra per ajudar les seves empreses i empleats a ser més productius i obtenir resultats més ràpidament.
Pregunta: A quina velocitat pot córrer un estruç?
Resposta: L'estruç pot córrer fins als 90 km/h. És l'animal terrestre més ràpid després del guepard.
Pregunta: Identifica quin instrument és de corda o de percussió: xilòfon i pinaka vina.
Resposta: La pinaka vina és de corda mentre que el xilòfon és de percussió.
Pregunta: Per què és important ensenyar als nadons a dormir?
Resposta: Ensenyar a un nadó a dormir és important perquè se li ensenya l'habilitat fonamental de calmar-se a si mateix per agafar el son. Si no ensenyes a un nadó a dormir, és probable que es desperti més sovint a la nit i necessiti l'ajuda dels pares per calmar-lo o caldrà bressolar-lo fins que torni a adormir-se. Existeixen diversos mètodes per a ensenyar un nadó a dormir, com ara el mètode del "plor a crits", que consisteix a deixar que el nen plori mentre se'l va controlant a poc a poc perquè sàpiga que ets allà. Quan utilitzis el mètode del plor, has d'assegurar-te que el nadó té cobertes totes les seves necessitats. Assegura't que ha menjat, que li has canviat el bolquer, que li has fet fer el rotet i, en general, que se senti a gust. Pots fer servir paraules com "és hora de dormir" per indicar-li que s'adormi. Aquest mètode triga entre 4 i 7 dies a funcionar i s'ha demostrat que és el més eficaç i completament segur per emprar amb el teu/va fill/a.
Pregunta: Com es pot fer un instructor de ioga?
Resposta: Un instructor de ioga sol ser un iogui que sent passió per instruir i ajudar a altres ioguis. Per obtenir la certificació, cal realitzar la formació d'instructor de ioga. Hi ha opcions en línia, presencials i híbrides per accedir a la formació d'instructor de ioga. Un cop aconseguit el certificat, ja pots començar a ensenyar ioga. No obstant això, per ser un membre registrat de les associacions d'instructors de ioga, en general es requereixen 200 hores de temps de formació certificada cada any. Ser membre d'una associació d'instructors de ioga de renom proporciona millors credencials i fa que sigui més fàcil trobar clients per compte propi o trobar una feina a gimnasos o estudis de ioga.
Pregunta: Quina és la diferència entre una rata i un ratolí?
Resposta: La rata és un mamífer d'una mida més gran i els ratolins són d'una mida més petita.
Pregunta: Què és el vi brisat?
Resposta: Es denomina vi brisat al vi blanc que té "contacte amb la pell del raïm" durant el procés de vinificació. A diferència dels veritables vins blancs, en els quals el contacte entre el suc de raïm blanc premsat i les brises del raïm blanc és mínim, en el cas d'un vi brisat, el suc premsat macerarà amb les brises, d'una manera similar que passa amb al procés d'elaboració d'un vi negre. La profunditat del color i el nivell de tanins presents en el vi resultant vindran determinats, en gran manera, doncs, per la durada d'aquesta maceració. A causa de la presència de tanins, els vins brisats solen tenir un sabor "més peculiar" en comparació amb els blancs, i són molt populars entre els defensors del moviment del vi natural.
Pregunta: Què és l'economia conductual?
Resposta: És el mètode d'anàlisi econòmica que aplica coneixements psicològics al comportament humà per explicar la presa de decisions econòmiques. L'economia conductual, l'aplicació dels coneixements psicològics a les teories i problemes econòmics, fa dècades que guanya pes. En poques paraules, l'economia conductual és un subconjunt de l'estudi de l'economia.
Pregunta: Quines eines bàsiques he de tenir a casa?
Resposta: Tenir eines a casa per a fer feines senzilles és molt important tant si n’ets el propietari com si n’ets l’inquilí. A més, ser autosuficient i no dependre d'altres persones per fer tasques bàsiques dona una gran sensació reconfortant. Algunes eines bàsiques que tothom hauria de tenir a casa són un tornavís amb diversos caps diferents (per exemple, d’estrella, de cap pla, una clau Allen, etc.), unes alicates de punta, unes alicates de canal, unes alicates per a juntes lliscants, un trepant elèctric, un joc de broques i un martell. Amb aquestes eines podràs fer un munt de feines petites i podràs tenir-les a mà quan hi hagi alguna emergència.
Pregunta: Què és un ninot de neu?
Resposta: Un ninot de neu és una rèplica d'un ésser humà feta amb neu, normalment apilant tres grans boles de neu una damunt d'una altra. La bola superior representa el cap, la del mitjà és el cos i la inferior són les extremitats inferiors del ninot de neu. Sovint, un ninot de neu té pals com a braços i una pastanaga com a nas.
Pregunta: Quin és el patró i el número següent en aquesta seqüència: 0, 1, 1, 2, 3, 5, 8, 13.
Resposta: En aquesta seqüència, el patró és que cada número és la suma dels dos números anteriors. Per tant, el següent número de la seqüència és el 21.
Pregunta: Escriu un haiku sobre un gat entremaliat.
Resposta: Gatet juganer,
entremaliat de mena.
De nit, la festa.
Pregunta: Per què el pollastre deixa tant de líquid quan es cuina a la paella?
Resposta: Una vegada que hagis tallat el pollastre a daus i l'hagis posat a la paella, procura no tocar-lo durant 3-4 minuts mentre es cuina. Un cop daurat per aquest costat, dona-li la volta i no el tornis a moure fins que l'altre costat estigui daurat. Això ajudarà a reduir la quantitat de líquid que es crea en la paella. Si al final queda massa líquid i vols reduir-lo pensant en els condiments i el sabor que vulguis que tingui, pots treure'l i posar-lo a un plat. Això farà que no es cuini en excés, però també ajudarà a reduir el líquid de la paella al mateix temps que intensificarà el sabor del pollastre.
Pregunta: Què he de fer si em sento deprimit?
Resposta: És completament normal sentir-se deprimit de tant en tant. La vida és dura i a vegades sembla no tenir sentit. Una cosa que pots fer en aquesta situació és provar una cosa nova que no hagis fet abans, com fer una passejada per un barri en el qual no hagis estat, quedar amb un amic amb el qual fa temps que no parles, prendre't unes vacances i viatjar a algun lloc nou, o fins i tot simplement llegir un llibre nou o veure una pel·lícula nova. Les noves experiències poden donar-te noves perspectives de formes inesperades.
Pregunta: Quins són alguns dels beneficis de córrer?
Resposta: Córrer té molts beneficis per al cos i la ment. Alguns dels seus beneficis són aquests:
1. Millora la salut cardiovascular: córrer enforteix el cor en permetre-li bombar més volum de sang per batec, i els pulmons al mateix temps augmenten la capacitat d'agafar cada cop més aire.
2. Augmenta la densitat òssia: els exercicis d'alt impacte, com córrer, exerceixen una tensió sobre els ossos que enforteix la seva estructura.
3. Redueix l'estrès: córrer pot reduir l'hormona de l'estrès, el cortisol.
4. Millora l'estat d'ànim: córrer ajuda a millorar l'estat d'ànim, la concentració i la qualitat de vida en general.
5. T'ajuda a dormir millor: els exercicis cardiovasculars, com córrer, poden ajudar a agafar el son més ràpid i millorar la qualitat general del son.
6. Crema calories: córrer implica un esforç metabòlic que fa cremar moltes calories.
Pregunta: Com es juga als escacs?
Resposta: Els escacs és un joc de tauler per a dues persones, en el qual l'objectiu és capturar el rei de l’oponent. El rei és només una de les setze peces que els jugadors poden utilitzar durant la partida. Les altres quinze peces són: vuit peons, dues torres, dos cavalls, dos alfils i una reina. Les peces es col·loquen en un tauler quadrat de vuit per vuit en una posició inicial fixa. El joc comença quan el jugador que té les peces blanques mou una de les seves peces a una altra casella. A continuació, cada jugador mourà una peça per torns d'un sol moviment. Cada peça té un conjunt de moviments legals que pot fer. Per exemple, un alfil només pot moure's en diagonal en caselles del seu mateix color, mentre que les torres només poden moure's vertical o horitzontalment. L'objectiu del joc és utilitzar les peces de manera estratègica per capturar el rei de l'adversari. La forma més comuna d'aconseguir-ho és fent servir les peces pròpies per capturar les peces de l’oponent que estan defensant el rei, i després explotar aquesta feblesa per atacar el rei. Encara que és important jugar a l'ofensiva, també ho és comprendre l'estratègia del rival per poder defensar-se adequadament dels seus intents de capturar el teu rei.
Pregunta: Què és la esfingosina?
Resposta: L'esfingosina (2-amino-4-octadesè-1,3-diol) és un aminoalcohol de 18 carbonis amb una cadena d'hidrocarburs insaturats que forma una part important dels esfingolípids, una classe de lípids de la membrana cel·lular que inclou l'esfingomielina, un important fosfolípid.
Pregunta: Per què no puc aixecar-me d'hora al matí?
Resposta: És un problema geogràfic. Només has de viatjar a un lloc que estigui un parell d'hores per darrere de la teva zona horària actual.
Pregunta: Com seria la ciutat de la fantasia?
Resposta: Una ciutat ideal és una ciutat al costat de l'aigua, plena de carrils bici, galeries d'art, tallers artístics, cafeteries, vinoteques i patis a l'aire lliure on la gent s'entreté durant hores mentre el temps sembla que no passa. Una ciutat ideal no té una altra noció del temps que la del sol sortint i posant-se.
Pregunta: Què és el millor de ser un directiu?
Resposta: Molta gent considera que el que més li agrada de la gestió de personal és exercir un paper important en el desenvolupament personal i professional d'una altra persona. Saber que estàs contribuint al creixement d'algú de manera significativa pot ser molt gratificant. Per ajudar a algú a créixer, cal establir una relació de confiança i ser capaç de mantenir converses molt sinceres, i a vegades difícils, amb aquesta persona. Això sol crear una connexió profunda i pot donar-te un senyal clar que realment estàs marcant la diferència en la vida d'algú.
Pregunta: Dona'm algunes estratègies per recaptar fons amb finalitats benèfics.
Resposta: Dona'm algunes estratègies per recaptar fons amb finalitats benèfics
Demana donacions de roba, joguines i altres menuderies i organitza un mercat ambulant. Organitza nits divertides, com a karaokes, concursos de talents o dies de disfresses. Organitza una rifa: demana a amics i familiars que et donin premis. Organitza una rentada de cotxes benèfica a la feina o a casa.
Pregunta: Com saber si algú ha explicat un bon acudit?
Resposta: Pots saber si algú ha explicat un bon acudit si fa riure a algú després d’explicar-lo. També es pot saber si s'ha explicat un bon acudit per la reacció d’un públic a l'acudit, si l’aplaudeixen o si l’esbronquen. Els esbroncs indiquen que l'acudit no era tan bo, mentre que els víctors indiquen que era bo. El silenci davant un acudit significa que no s'ha entès. Si tu o el públic no enteneu el context de l'acudit, demana que te l'aclareixin per poder participar en els víctors o esbroncs, depenent de com responguis a l'acudit.
Pregunta: De quin color percep la majoria de la gent el cel en un dia assolellat?
Resposta: La majoria de la gent percep el cel blau en un dia assolellat.
Pregunta: Quina és la diferència entre un conte i una cua? 
Resposta: Un conte és un substantiu que fa referència a esdeveniments narrats, mentre que una cua pot ser la part posterior d'un animal.
Pregunta: Digues-me si és segur o no deixar que el meu fill jugui amb un laberint grimpador, llumins, tisores, pedra, paper i tisores, una pilota de beisbol, una estufa, un joc de taula de cuina.
Resposta: El laberint grimpador: segur, llumins: no segur, tisores: no segures, pedra, paper i tisores: segurs, una pilota de beisbol: segura, l'estufa: no segura, un joc de taula de cuina: segur.
Pregunta: Pots ordenar alfabèticament les següents lletres: d, h, a, f e i?
Resposta: I tant. Aquí tens les lletres que demanes ordenades alfabèticament : a, d, f, h, i.
Pregunta: Si poguessis tornar a la vida com a una persona, animal o cosa, què o qui series i com viuries la teva segona vida?
Resposta: Si pogués tornar a la vida com a qualsevol cosa, m'encantaria tornar com sent un gos. L'escenari ideal per mi seria estar amb una família afectuosa des dels primers anys de cadell i ser el seu gos guardià. M'asseguraria que m'estimessin, m'abracessin i em cuidessin cada dia. Moltes vegades hauran de recollir el rastre que vagi deixant, ja que com a cadell no entendré com fer-ho millor i necessitaré que m'ensenyin tot el que necessito saber. Amb els anys, podré gaudir de passejades pel parc, tombar-me al sofà, fer trucs a canvi de llaminadures i jugar amb els meus humans. El meu objectiu seria assegurar-me que tots els que m'envolten sàpiguen que jo també els estimo. Aquest món necessita més ànimes bondadoses i amor, i per això tornaria sent un gos.
Pregunta: Classifica els següents esports com a esport d'equip, esports individuals o cap dels dos: futbol, tennis, natació, lacrosse, golf, dames i patates.
Resposta: El futbol és un esport d'equip. Es juga amb 11 jugadors en cada bàndol, que han de treballar junts i cooperar per intentar marcar gols a l'equip contrari. L'equip que marca més gols durant el temps reglamentari guanya el partit. Un resultat habitual seria 2-0. Cada jugador ocupa una posició diferent (atac, migcamp, defensa, etc.), des de la qual hauran de treballar junts per moure la pilota de futbol camp a dalt i marcar a la porteria. Al mateix temps, l'equip també ha de defensar-se dels gols de l'altre equip.
El tennis sol ser un esport individual, malgrat que també es juga en parelles anomenades dobles. Una persona sola o un equip de dobles s'enfronta a un altre jugador sol o a una altra parella. Es juguen jocs que es van sumant fins a aconseguir un partit i, qui guanya 6 jocs en un partit, guanya el partit. Quan hi ha empats, es resolen a través de jocs de desempat.
La natació sol ser un esport individual. Els nedadors competeixen contra altres nedadors. Guanya el nedador que aconsegueix el temps més ràpid en una eliminatòria. També hi ha proves de natació per relleus, en les quals, una vegada que un nedador acaba la seva tasca, un altre nedador el relleva. El temps de l'equip de nedadors finalitza una vegada que tots els nedadors han completat la distància de la prova. Guanya l'equip que la completa amb el menor temps total.
El lacrosse és un esport d'equip. És semblant al futbol, cada jugador juga en la seva posició i ha de col·laborar per passar la pilota, disparar i marcar. Guanya l'equip amb més punts.
El golf sol ser un esport individual, però sovint es juga en quartet.
Les dames no es consideren esport. No es requereix cap activitat física real en el joc, però és un joc individual que es juga sense fer cap equip.
Les patates no són un esport ni un joc. Són una verdura.
Pregunta: Pensa en un munt d'opcions per a la festa d'aniversari d'un nen.
Resposta:  - Podeu celebrar-lo a casa amb un pastís, gelat, serpentines i els amics més propers del nen.
- Podeu anar a la piscina municipal i celebrar una festa a la piscina.
- Podeu passar el dia al McDonald’s més proper.
- Podeu anar a una sala recreativa amb tots els amics.
- Podeu anar a un parc aquàtic de tobogans prop de la vostra localitat; si és a l'aire lliure, assegura't d'anar-hi durant els mesos d'estiu.
- Podeu passar un dia a la platja si viviu a la costa.
- Podeu gaudir d'una tarda al parc i reservar una taula per fer un pícnic.
Pregunta: Classifiqueu cadascun dels articles següents com a producte dental o com a producte capil·lar: raspall de dents, fil dental, xampú, condicionador, gel, seda dental.
Resposta: Raspall de dents: producte dental.
Fil dental: producte dental.
Xampú: producte capil·lar.
Condicionador: producte capil·lar.
Gel: producte capil·lar.
Fil dental: producte dental.
Pregunta: Què és un cercle?
Resposta: Un cercle és una forma geomètrica. Es defineix principalment per un punt central i una circumferència al voltant d'aquest punt amb un radi fix. El que diferencia un cercle d'altres formes és que no té arestes.
Pregunta: Resumeix els pros i els contres de treballar des de casa.
Resposta: Els pros serien sobretot el temps que estalvies, ja que no has de desplaçar-te a l'oficina, especialment en ciutats amb gran congestió de trànsit i si l'empleat es troba lluny de l'oficina això és una gran preocupació. S'aconsegueix una certa flexibilitat horària i també s'estalvia en l’emissió de carboni i consum d’energia.
D'altra banda, els contres serien que no podries interactuar físicament amb els teus companys de feina o prendre un cafè i connectar amb ells o altres companys. En última instància, tot es redueix a una decisió personal sobre el que li va bé a cadascú.
Pregunta: Digues-me si aquests objectes suren a l'aigua o s'enfonsen: oli, fulles, vaixells, pilota de beisbol, telèfon i monedes.
Resposta: Oli: sura.
Fulles: suren.
Vaixells: suren.
Beisbol: s'enfonsa.
Telèfon: s'enfonsa.
Monedes: s'enfonsen.
Pregunta: Què significa democratitzar les dades?
Resposta: Posar les dades a l'abast de tothom i ensenyar a totes les persones a treballar-hi, independentment de la seva formació tècnica.
Pregunta: Com es prepara la sopa de llenties?
Resposta: Hi ha moltes maneres de preparar la sopa de llenties. No obstant això, un mètode habitual consisteix a coure cebes, api i pastanagues en oli d'oliva durant uns minuts. A continuació, s'afegeixen elements aromàtics, com ara all i espècies, i es cuina tot junt durant un minut. A continuació, s'afegeixen les llenties i el brou (o aigua) i es bull a foc lent. La sopa ha de coure a foc lent durant almenys 30 minuts fins que les llenties estiguin completament cuites. Una vegada acabada la cocció, s'adorna la sopa amb crostons de pa, herbes o s’hi afegeix oli per damunt.
Pregunta: Identifica quin instrument és de corda o de percussió: el tambor i la viola d’arame.
Resposta: La viola d’arame és de corda, el tambor és de percussió.